Rakkomandazzjoni għal opinjoni tal-Kunsill skond it-tielet paragrafu ta’ Art. 9 tar-regolament tal-Kunsill (KE) Nru 1466/97 tas-7 ta’ Lulju 1997 dwar il-programm aġġornat ta’ konverġenza tad-Danimarka, 2004-2010 /* SEK/2005/0141 finali */





[pic] | KUMMISSJONI TAL-KOMUNITAJIET EWROPEJ | Brussel 2.2.2005 SEG(2005) 141 finali Rakkomandazzjoni għal OPINJONI TAL-KUNSILL skond it-tielet paragrafu ta’ Art. 9 tar-Regolament tal-Kunsill (KE) Nru 1466/97 tas-7 ta’ Lulju 1997 dwar il-programm aġġornat ta’ konverġenza tad-Danimarka, 2004-2010 (preżentata mill-Kummissjoni) MEMORANDUM TA’ SPJEGAZZJONI Ir-Regolament tal-Kunsill (KE) Nru 1466/97 dwar it-tisħiħ tas-sorveljenza tal-qagħda finanzjarja pubblika u s-sorveljanza u l-koorindazzjoni ta’ politika ekonomika[1] jistipula li Stati Membri mhux parteċipi, jiġifieri, dawk li ma adottawx il-munita unika, kellhom jissottomettu programm ta’ konverġenza lill-Kunsill u lill-Kummissjoni sa l-1 ta’ Marzu, 1999. Skond Artikolu 9 ta’ dan ir-Regolament, il-Kunsill irid jeżamina kull programm ta’ konverġenza fuq il-bażi ta’ valutazzjonijiet ippreparati mill-Kummissjoni u l-Kumitat imwaqqaf minn Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li kkonsulta lill-Kumitat Ekonomiku u Finanzjarju, il-Kunsill, wara li eżamina l-programm, ta l-opinjoni tiegħu. Skond ir-Regolament, l-Istati Membri għandhom jissottomettu aġġornamenti annwali tal-programmi ta' konverġenza tagħhom, li jistgħu jkunu wkoll eżaminati mill-Kunsill skond dawn l-istess proċeduri. L-ewwel programm ta’ konverġenza tad-Danimarka, li jkopri l-perjodu 1998-2005 kien sottomess fit-30 ta’ Ottubru, 1998 u eżaminat mill-Kunsill fl-1 ta’ Diċembru, 1998. L-aġġornamenti kienu ppreżentati kull sena. Id-Danimarka ssottomettiet l-iktar aġġornament reċenti tal-programm tagħha ta’ konverġenza fid-29 ta’ Novembru 2004. Is-servizzi tal-Kummissjoni għamlu evalwazzjoni teknika ta’ dan l-aġġornament, wara li kkunsidraw ir-riżultati tas-servizzi tal-Kummissjoni dwar it-tbassir ekonomiku tal-Ħarifa 2004, u fid-dawl tal-kodiċi ta’ kondotta,[2] ikkunsidraw il-metodoloġija komuni li qablu fuqha għall-istima ta’ produzzjoni potenzjali u bilanċi netti mill-effetti ċikliċi, ir-rakkomandazzjonijiet fil-linji ta' gwida ġenerali tal-politika ekonomika għall-perijodu 2003-2005 u l-prinċipji stipulati fil-Komunikazzjoni mill-Kummissjoni lill-Kunsill u lill-Parlament Ewropew tas-27 ta’ Novembru 2002 dwar it-tisħiħ tal-koorindazzjoni tal-politika finanzjarja pubblika[3], li magħhom jaqbel il-Kunsill. L-evalwazzjoni hija kif ġej: - –L-aġġornament ta’ l-2004 tal-programm ta’ konverġenza Daniż kien adottat mill-Gvern fid-29 ta’ Novembru 2004 u ppreżentat lill-Kummissjoni dakinhar stess. L-aġġornament intbgħat lill-Parlament Daniż għall-iskop ta’ informazzjoni. L-aġġornament preżenti, li jkopri l-perijodu sa l-2010, huwa s-sitt aġġornament tal-Programm ta’ Konverġenza ppreżentat f’Ottubru 1998. Il-programm aġġornat josserva għall-kolloxil-ħtiġiet tat-tagħrif tal-“kodiċi ta’ kondotta dwar il-kontenut u l-format ta’ programmi ta’ stabbiltà u konverġenza”[4]. - –Fl-aġġornament, qed jitbassru rati ta’ tkabbir ta’ 2.2% u 2.5% fil-prodott gross domestiku (PGD) għall-2004u l-2005, hekk kifid-domamda domestika, b’mod partikulari l-konsum privat, reġgħet żdiedet wara tnaqqis fl-2003. Għall-2006, it-tkabbir tal-PGD jidher li se jkun iktar baxx. Is-suq tax-xogħol s’issa mar ’il quddiem biss ħarira, imma huwa mistenni li jirpilja fis-snin li ġejjin. Kollox ma’ kollox, fuq il-bażi ta’ informazzjoni kurrenti disponibbli, il-qafas makroekonomiku li huwa l-bażi ta’ l-aġġornament jidher relattivament batut u huwa konformi b’mod ġenerali ma’ l-evalwazzjoni tas-servizzi tal-Kummissjoni li tinkludi t-tbassir għall-Ħarifa 2004. Madankollu, għall-2006 u s-snin ta’ wara l-ipotesijiet ta’ tkabbir jidhru batuti u kemm kemm taħt l-istimi li għamlu s-servizzi tal-Kummissjoni tar-rata tat-tkabbir potenzjali fuq medda medja ta’ żmien. - –L-inflazzjoni naqset fl-aħħar ta’ l-2003 minħabba li l-importazzjoni u l-prezzijiet ta’ l-enerġija waqgħu u l-inflazzjoni annwali trażżnet fl-2004. Lejn l-aħħar tas-sena l-inflazzjoni għoliet xi ftit għax it-tnaqqis tas-sisa fuq diversi prodotti fl-aħħar ta’ l-2003 waqa’ lura meta tqabbel sena ma’ sena u l-prezzijiet ta’ l-enerġija żdiedu; l-inflazzjoni medja kienet ta’ 1.2%. Ma kien hemm l-ebda tensjoni kbira li laqtet lir-rata tal-kambju tal-krone. Id-devjazzjonijiet fir-rata tal-kambju mill-parità ċentrali kienu ħafna inqas mill-marġni uffiċjali u d-differenza fuq perijodu qasir fir-rata ta’ l-interess maż-żona tal-ewro baqgħet baxxa. Dan jirrifletti fiduċja qawwija fil-qafas ta’ politika makroekonomika fid-Danimarka, li tkompli wkoll tipprovdi rendiment baxx ta’ bonds għat-tul. Fl-aħħar sena, l-iżviluppi fir-rendimenti tal-bonds Daniżi kienu konformi max-xejriet fis-swieq il-kbar tal-bonds. - –Il-qafas finanzjarju fuq terminu ta’ żmien medju jinkludi marġni ta’ mira ta’ bilanċ favorevoli fl-amministrazzjoni pubblika ta’ 1½-2½% tal-PGD sa l-2010 u limitu fuq it-tkabbir tal-konsum pubbliku reali kull sena ta’ 0.5% mill-2005 ’il quddiem; il-kontroll tan-nefqa huwa irrinforzat permezz ta’ ’l hekk imsejħa friża tat-taxxi. Kemm is-subsetturi tal-gvern ċentrali kif ukoll l-fondi tal-pensjonijiet huma mistennija li juru bilanċi favorevoli stabbli fil-perijodu tal-programm. Gvernijiet lokali huma pproġettati li jibbilanċjaw il-baġits tagħhom, kif mitlub bil-liġi. Il-programm aġġornat ibassar bilanċi favorevoli ta’ 1.2% fl-2004, 2.0% fl-2005 and 1.6 % tal-PGD fl-2006. Il-bilanċ favorevoli jilħaq it-2% tal-PGD fl-2010. Kemm in-nefqa kif ukoll id-dħul huma f’tendenza li jonqsu gradwalment fuq il-perijodu proġettat. Bl-aġġustament li jsir għall-impatt stmat taċ-ċiklu permezz tal-metodoloġija komuni l-bilanċ tal-baġit nett mill-effetti ċikliċi huwa f’bilanċ favorevoli b’marġni kbir tul il-perijodu proġettat. Il-miri tal-bilanċi favorevoli pproġettati ta’ l-amministrazzjoni pubblika huma qrib l-aġġornament ta’ l-2003. Hemm differenzi għall-ġejjien qarib minħabba ipotesijiet riveduti dwar it-tkabbir tal-PGD kif ukoll minħabba l-effetti ta’ miżuri ta’ politika reċenti, inkluż il-pakkett fiskali ta’ Marzu 2004, li tgħabbiet bir-riforma tat-taxxa adottata fl-2003. Mill-2007 il-bilanċi favorevoli pproġettati huma kemm kemm inqas mill-aġġornament ta’ qabel, minħabba ipotesijiet demografiċi riveduti li wasslu biex inaqqsu l-ħtiġiet fiskali fuq terminu twil. Kollox ma’ kollox, l-aġġornament kurrenti għalhekk jikkonferma b’mod ġenerali l-istrateġija ta’ l-aġġornament preċedenti kontra xenarju makroekonomiku simili. - –Ir-riskji għall-proġettazzjonijiet baġitarji huma bbilanċjati mhux ħażin, anki jekk sa ċertu punt ixaqilbu lejn riżultat aħjar minn dak ipproġettat fl-ewwel ħames snin tal-programm. Fuq numru ta’ snin, id-Danimarka rreġistrat bilanċi finanzjarji favorevoli sodi fl-amministrazzjoni pubblika. Dan seħħ ukoll fl-2003, meta l-bilanċ favorevoli kien ta’ 1.0% tal-PGD minkejja tkabbir ta’ PGD ta’ 0.5% biss. Rata ta’ tkabbir ta’ PGD iktar qrib it-tendenza fl-2006, ogħla milli mistenni, għandha ssaħħaħ il-finanzi pubbliċi f’dik is-sena f’dak li għandu x’jaqsam max-xenarju tal-programm. Iktar minn hekk, prezzijiet taż-żejt ogħla minn dawk ipproġettati fl-aġġornament jistgħu wkoll itejbu l-finanzi pubbliċi għax id-Danimarka hija esportatur nett taż-żejt. Il-kompożizzjoni tat-tkabbir tal-PGD fis-snin li ġejjin, ibbażat fil-biċċa l-kbira fuq id-domanda domestika, għandha tagħmel tajjeb għad-dħul sostnut u għalhekk tappoġġja żvilupp b’saħhtu tal-finanzi pubbliċi. Fuq terminu medju, riski ta’ ċaqliq 'l isfel mill-proġettazzjonijiet jinkludu kwalunkwe falliment biex titrażżan in-nefqa pubblika għal tkabbir ikkalkulat, b’mod partikulari fuq livell ta’ gvern lokali, jew biex jintlaħqu l-miri fuq terminu medju ta’ iktar impjiegiMinħabba din il-valutazzjoni tar-riskju, il-qagħda finanzjarja fil-programmi hija biżżejjed biex issostni, fuq terminu medju, pożizzjoni “li tkun qrib waħda ta’ bilanċ jew ta’ bilanċ favorevoli” kif meħtieġ mill-Patt ta’ Stabbiltà u Tkabbir tul il-perijodu tal-programm. Tipprovdi wkoll marġni ta’ sigurtà suffiċjenti kontra il-ksur tal-limitu ta’ 3% tad-deficit tal-PGD b’varjazzjonijiet makroekonomiċi normali. - –Il-persentaġġ ta’ dejn gross mal-Prodott Gross Domestiku kien ta’ 44.7% tal-PGD fl-2003 u huwa pproġettat li jilħaq it-28¾% tal-PGD fl-2010 fl-aġġornament. Il-kontribuzzjonijiet ewlenin għall-waqgħa fil-persentaġġ tad-dejn mal-Prodott Gross Domestiku ġejjin mill-bilanċi primarji pożittivi u l-impatt tat-tkabbir nominali. - –L-aġġornament ta’ l-2004 jeżamina l-programm ta’ riforma strutturali tal-gvern li jiffoka fuq it-tkattir tax-xogħol u t-tisħiħ tal-kompetizzjoni. Fi snin reċenti ttieħdu numru ta’ miżuri. Ir-riforma tat-taxxa li saret dan l-aħħar, imwettqa għal kollox fl-2004, timmira li tnaqqas l-impatt ħażin ta’ tassazzjoni għolja fuq il-provvista tax-xogħol, inkluż in-numru ta’ siegħat maħduma. Anki wara r-riforma, madankollu, l-ogħla rata ta’ taxxa marġinali tibqa’ fost l-ogħla fl-UE u minkejja kollox tapplika għal parti relattivament kbira ta’ ħaddiema full-time. L-oġġettiv tal-kreditu ta’ taxxa bbażat fuq id-dħul li ġej mix-xogħol introdott bħala parti mir-riforma tat-taxxa huwa li jitkattru l-inċentivi biex jidħol jew jibqa’ fis-suq tax-xogħol, primarjament għall-ħaddiema li jaqilgħu paga baxxa. Il-proġettazzjonijiet fiskali fuq terminu medju jassumi tkattir fix-xogħol permezz ta’ riformi futuri, rikonoxxuti bħala neċessarji mill-awtoritajiet Daniżi imma li jibqgħu mhux speċifikati. Issa li kważi wasalna fin-nofs tal-perjodu tal-lprogramm sa l-2010, ix-xenarju huwa għalhekk imħallat f’dan il-kuntest. - –Id-Danimarka tidher li hi f’pożizzjoni favorevoli f’dak li għandu x’jaqsam ma’ sostenibbiltà fuq terminu twil tal-finanzi pubbliċi tagħha, minkejja proġettazzjoni ta’ spejjeż baġitarji sinifikanti ta’ popolazzjoni li dejjem qed tixjieħ. L-istrateġija finanzjarja mfissra fil-programm, ibbażata prinċipalment fuq iktar konsolidazzjoni tad-dejn permezz ta’ bilanċi favorevoli baġitarji kontinwi, għandha twassal għal pożizzjoni sostenibbli fuq perijodu ta’ żmien. Madankollu, it-twettiq tal-kontroll strett kontinwu tan-nefqa u t-tkattir konsiderevoli tax-xogħol li fuqu l-istrateġija wkoll tiddependi jistgħu jkunu sfida. - –Kollox ma’ kollox, il-politika ekonomika deskritta fl-aġġornament hija ġeneralment konsistenti mal-linji ta’ gwida għall-politika ekonomika speċifika għall-pajjiż fil-qasam tal-finanzi pubbliċi. Fuq il-bażi ta’ din il-valutazzjoni, il-Kummissjoni adottat ir-rakkomandazzjoni mehmuża għal Opinjoni tal-Kunsill dwar il-programm aġġornat ta’ konverġenza tad-Danimarka u qed tibgħatha lill-Kunsill. Rakkomandazzjoni għal OPINJONI TAL-KUNSILL skond it-tielet paragrafu ta’ Art. 9 tar-Regolament tal-Kunsill (KE) Nru 1466/97 tas-7 ta’ Lulju 1997 war il-programm aġġornat ta’ konverġenza tad-Danimarka, 2004-2010 IL-KUNSILL TA’ L-UNJONI EWROPEA, Wara li kkunsidra t-Trattat li jwaqqaf il-Komunità Ewropea, Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-qagħda finanzjarja u s-sorveljanza u l-koorindazzjoni tal-politika ekonomika[5], u b’mod partikulari Artikolu 9(3), Wara li kkunsidra r-rakkomandazzjoni tal-Kummissjoni. Wara li kkonsulta lill-Kumitat Ekonomiku u Finanzjarju, TA DIN L-OPINJONI: 1. Fil- [15 ta’ Frar] 2005 il-Kunsill eżamina l-programm aġġornat ta’ konverġenza tad-Danimarka, li jkopri l-perijodu 2004 sa 2010. Il-programm josserva b’mod sħiħ il-ħtiġijiet ta’ tagħrif tal-“kodiċi ta’ kondotta dwar il-kontenut u l-format ta’ programmi ta’ stabbiltà u konverġenza” 2. Ix-xeneraju makroekonomiku li huwa l-bażi tal-programm jbassar tkabbir reali ta’ PGD minn 2.2% fl-2004 sa 2.5% fl-2005 u medja ta’ 1.7% fl-2006-10. Fuq il-bażi ta’ informazzjoni disponibbli kurrenti, dan ix-xenarju jidher li jirrifletti t ipotesijiet ta’ tkabbir relattivament batut. It-tbassir tal-programm għall-inflazjoni jidher realistiku. 3. Il-qafas finanzjarju fuq terminu medju jinkludi marġni ta’ mira ta’ bilanċi favorevoli fl-amministrazzjoni pubblika ta’ 1½-2½% tal-PGD sa’ l-2010 u limitu fuq it-tkabbir tal-konsum pubbliku reali kull sena ta’ 0.5% mill-2005 ’il quddiem; il-kontroll tan-nefqa huwa irrinforzat permezz ta’ ’l hekk imsejħa friża tat-taxxi. Kemm is-subsetturi ta’ l-amministrazzjoni ċentrali kif ukoll il-fondi tal-pensjonijiet huma mistennija li juru bilanċi favorevoli stabbli fil-perijodu tal-programm. Gvernijiet lokali huma pproġettati li jibbilanċjaw il-finanzi tagħhom, kif mitlub bil-liġi. Il-programm aġġornat ibassar bilanċi favorevoli ta’ 1.2% fl-2004, 2.0% fl-2005 u 1.6 % tal-PGD fl-2006. Il-bilanċ favorevoli jilħaq it-2% tal-PGD fl-2010. Kemm il-persentaġġi tan-nefqa kif ukoll tad-dħul għandhom tendenza li jonqsu gradwalment fuq il-perijodu pproġettat. Bl-aġġustament li jsir għall-impatt stmat taċ-ċiklu permezz tal-metodoloġija komuni l-bilanċ nett mill-effetti ċikliċi huwa favorevoli b’marġni wiesa’ tul il-perijodu pproġettat. Il-miri pproġettati tal-bilanċi favorevoli ta’ l-amministrazzjoni pubblika huma qrib l-aġġornament ta’ l-2003. Differenzi fiż-żmien qarib iseħħu minħabba ipotesijiet riveduti dwar tkabbir tal-PGD kif ukoll l-effetti ta’ miżuri ta’ politika reċenti, inkluż il-pakkett fiskali ta’ Marzu 2004, li tgħabba bir-riforma tat-taxxa adottata fl-2003. Mill-2007 il-bilanċi favorevoli pproġettati huma kemmxejn inqas mill-aġġornament ta’ qabel, minħabba ipotesijiet demografiċi riveduti li kkontribwew biex ibaxxu l-ħtiġiet fiskali fuq terminu twil. Kollox ma’ kollox, l-aġġornament kurrenti għalhekk jikkonferma b’mod ġenerali l-istrateġija ta’ l-aġġornament ta’ qabel f’xenarju makroekonomiku simili. 4. Ir-riskji għall-proġettazzjonijiet finanzjarji huma bbilanċjati mhux ħażin, anki jekk sa ċertu punt ixaqilbu lejn riżultat aħjar minn dak ipproġettat fl-ewwel ħames snin tal-programm. Fuq numru ta’ snin, id-Danimarka rreġistrat bilanċi favorevoli sodi fil-finanzi ta’ l-amministrazzjoni pubblika Dan seħħ ukoll fl-2003, meta il-bilanċ favorevoli kien ta’ 1.0% tal-PGD minkejja tkabbir ta’ PGD ta’ 0.5% biss. Rata ta’ tkabbir ta’ PGD iktar qrib it-tendenza fl-2006, ogħla milli mistenni, għandha ssaħħaħ il-finanzi pubbliċi f’dik is-sena f’dak li għandu x’jaqsam max-xenarju tal-programm. Iktar minn hekk, prezzijiet taz-zejt ogħla minn dawk ipproġettati fl-aġġornament jistgħu wkoll itejbu l-finanzi pubbliċi għax id-Danimarka hija esportatur nett taż-żejt. Il-kompożizzjoni tat-tkabbir tal-PGD fis-snin li ġejjin, ibbażat fil-biċċa l-kbira fuq id-domanda domestika, għandha tagħmel tajjeb għad-dħul sostnut u għalhekk tappoġġja żvilupp b’saħhtu tal-finanzi pubbliċi. Fuq terminu medju, riski ta’ ċaqliq 'l isfel mill-proġettazjonijiet jinkludu kwalunkwe falliment biex titrażżan in-nefqa pubblika għal tkabbir ikkalkulat, b’mod partikulari fuq livell ta’ gvern lokali, jew biex jintlaħqu l-miri fuq perijodu medju ta’ iktar impjiegi. 5. Minħabba din il-valutazzjoni tar-riskju, il-pożizzjoni finanzjarja fil-programmi hija biżżejjed biex iżżomm pożizzjoni baġitarja fuq terminu medju “li tkun waħda qrib il-bilanċ jew f’bilanċ favorevoli” kif meħtieġ mill-Patt ta’ Stabbiltà u Tkabbar tul il-perjodu tal-programm. Tipprovdi wkoll marġni ta’ sigurtà suffiċjenti kontra l-ksur tal-limitu ta’ 3% tad-deficit tal-PGD b’varjazzjonijiet makroekonomiċi normali. 6. Il-persentaġġ tad-dejn gross mal-Prodott Gross Domestiku kien ta’ 44.7% tal-PGD fl-2003 u huwa mbassar li jilħaq it-28¾% tal-PGD fl-2010 fl-aġġornament. It-tnaqqis fil-persentaġġ tad-dejn ġie l-aktar minħabbabilanċi primarji pożittivi u l-impatt taż-żieda fit-tkabbir nominali tal-PGD. 7. Id-Danimarka tidher li hi f’pożizzjoni favorevoli f’dak li għandu x’jaqsam ma’ sostenibbiltà fuq terminu twil tal-finanzi pubbliċi tagħha, minkejja proġettazzjoni ta’ spejjeż sinifikanti minħabba popolazzjoni li dejjem qed tixjieħ. L-istrateġija baġitarja mfissra fil-programm, ibbażata prinċipalment fuq iktar konsolidazzjoni tad-dejn permezz ta’ bilanċi favorevoli baġitarji kontinwi, għandha twassal għal pożizzjoni sostenibbli fuq perijodu ta’ żmien. Madankollu, it-twettiq tal-kontroll strett kontinwu tan-nefqa u t-tkattir konsiderevoli tax-xogħol li fuqu l-istrateġija wkoll tiddependi jistgħu jkunu sfida. 8. Kollox ma’ kollox, il-politika ekonomika mfissra fl-aġġornament hija konsistenti b’mod ġenerali mal-linji ta’ gwida tal-politika ekonomika ġenerali tal-pajjiż speċifiku fil-qasam tal-finanzi pubbliċi. Paragun ta’ proġettazzjonijiet ewlenin makroekonomiċi u baġitarji 2004 | 2005 | 2006 | 2007 | 2010 | [1] ĠU L 209, 2.8.1997. Id-dokumenti kollha msemmija f'dan it-test jinsabu fil-websajt li ġejja: http://europa.eu.int/comm/economy_finance/about/activities/sgp/main_en.htm. [2] Opinjoni Riveduta tal-Kumitat Ekonomiku u Finanzjarju dwar il-kontenut u l-format tal-programmi ta’ stabbiltà u konverġenza iffirmat mill-Kunsill ta’ l-ECOFIN ta’ l-10.7.2001. [3] COM(2002) 668, 27.11.2002. [4] Opinjoni Riveduta tal-Kumitat Ekonomiku u Finanzjarju dwar il-kontenut u l-format tal-programmi ta’ stabbiltà u konverġenza, document EFC/ECFIN/404/01 - REV 1 tas-27.6.2001 endorsjat mill-Kunsill ta’ l-ECOFIN ta’ l-10.7.2001. [5] ĠU L 209, 2.8.1997. Id-dokumenti kollha msemmija f'dan it-test jinsabu fil-websajt li ġejja: http://europa.eu.int/comm/economy_finance/about/activities/sgp/main_en.htm.